**Tapio Sammalkangas** (s. 16. maaliskuuta 1980 Tampere) on suomalainen entinen jääkiekkopuolustaja. Hän pelasi urallaan SM-liigassa yhteensä 671 runkosarjaottelua tehopistein 30+64=94 ja keräten 803 jäähyminuuttia sekä 56 playoff/liigakarsintaottelua tehopistein 5+4=9 ja keräten 59 jäähyminuuttia. Sammalkangas voitti Suomenmestaruuden Porin Ässissä vuonna 2013 ja Tapparassa vuonna 2017. Sammalkangas pelasi urallaan ulkomailla ECHL:ssä ja Tanskassa. Hänet tunnettiin pelityyliltään puolustavana puolustajana.

Ura
---

### Seuraura

Sammalkangas on Tampereen Ilveksen kasvatti. Hän aloitti jääkiekon 4-vuotiaana Hervannan kaupunginosajoukkueessa. Sammalkangas voitti B-nuorten SM-pronssia vuonna 1997 ja A-nuorten SM-hopeaa vuonna 1999. Hän debytoi Ilveksen SM-liigajoukkueessa kaudella 1997–1998 kevään 1998 pudotuspeleissä, joissa Sammalkangas pelasi kolme ottelua ilman tehopisteitä ja voitti kauden päätteeksi SM-hopeaa. Kauden 1998–1999 hän pelasi kokonaan A-nuorissa, eikä saanut tililleen yhtään SM-liigaottelua. Kausi 1999–2000 oli Sammalkankaalle varsinainen tulokaskausi SM-liigassa ja se toi hänelle 47 runkosarja- ja kolmessa playoff-ottelussa kolme syöttöpistettä. Kaudella 2000–2001 Sammalkangas teki 54 runkosarjaottelussa tehot 3+4=7 ja yhdeksässä playoff-ottelussa yhden maalin. Häntä peluutettiin kauden aikana myös laitahyökkääjän tontilla. Sammalkangas teki liigauransa avausmaalin 2. marraskuuta 2000 Rauman Lukkoa vastaan. Hänet palkittiin ottelun *Ilta-Sanomien* kahden tähden tähtipelaajana. Sammalkankaalla oli muutaman päivän ajan ennen osumaansa hallussaan myös eniten SM-liigaotteluita (61 runkosarjaottelua) ilman maalia. Hän voitti kauden päätteeksi SM-pronssia.

Kaudeksi 2001–2002 Sammalkangas siirtyi Porin Ässiin. Hän teki SM-liigan yhden kauden piste-ennätyksensä tehoilla 5+10=15. Sammalkangas palasi kauden jälkeen taas Ilveksen harjoitusvahvuuteen ja teki kesäkuussa 2002 vuoden mittaisen sopimuksen joukkueen kanssa. Kaudella 2003–2004 hän jatkoi uraansa Pohjois-Amerikassa ECHL-joukkue Fresno Falconsissa. Myös kaksi seuraavaa kautta Sammalkangas pelasi ulkomailla Tanskan pääsarjaa Aalborg IK:ssa.

Kesällä 2006 Sammalkangas harjoitteli Ässien mukana ja teki vuoden mittaisen ja elokuun loppuun asti kestävän, try-outin sisältäneen sopimuksen joukkueen kanssa. Hän sai koejaksonsa päätteeksi jatkosopimuksen kaudeksi 2006–2007. Sammalkangas teki SM-liigan yhden kauden maaliennätyksensä yhdeksällä osumallaan, joilla hän oli Ässien eniten maaleja tehnyt puolustaja. Tehopisteitä syntyi 13. Tammikuussa 2007 Sammalkangas teki kaksivuotisen jatkosopimuksen joukkueen kanssa. Kausi 2007–2008 hänelle osoittautui kuitenkin edellisen kauden jälkeen pettymykseksi, kun maaleja syntyi vain yksi ja teholukema oli –24. Kaudella 2008–2009 Sammalkangas keräsi kuuden tehopisteen ohella myös 116 jäähyminuuttia, joilla hän voitti Ässien sisäisen jäähypörssin. Sammalkangas voitti koko kevään 2009 liigakarsintojen tehotilaston lukemalla +8.

Kausi 2009–2010 Sammalkankaalla alkoi vasta vuodenvaihteessa, kun hän oli koko syyskauden sivussa olkapäävamman vuoksi. Sammalkangas pelasi kuntouduttaan kaksi viikkoa lainalla Mestis-joukkue Lempäälän Kisassa. Loppukaudella hän pelasi 24 runkosarjaottelua. Kaudella 2011–2012 Sammalkangas nousi Ässien varakapteeniksi. Joulukuussa 2011 hän teki joukkueen kanssa kaksivuotisen jatkosopimuksen. Kauden 2012–2013 Sammalkangas voitti Suomenmestaruuden. Kaudella 2013–2014 hän pelasi loukkaantumisten takia vain 24 ottelua. Syyskuussa 2013 Sammalkangas teki taas kaksivuotisen jatkosopimuksen Ässien kanssa.

Sammalkangas ei kuulunut Ässien kapteenistoon enää kaudella 2015–2016. Hänet nimettiin kuitenkin joukkueen varakapteeniksi runkosarjan ja Ässien kauden viimeiseksi jääneeseen otteluun 10. maaliskuuta 2016 Turun Palloseuraa vastaan. Vastaavasti Ässien kapteeniksi otteluun nimettiin Sammalkankaan pitkäaikainen puolustajapari ja neljällä edellisellä kaudella joukkueen kapteenina toiminut Ville Uusitalo. Ässien valmennusjohto antoi kaksikon tehdä kunniakierroksen Isomäen jäähallin ympäri joukkueen otettua aikalisän ajassa 53.21.

Kaudeksi 2016–2017 Sammalkangas siirtyi vuoden mittaisella sopimuksella Tapparaan. Hän kuitenkin kärsi loukkaantumisista ja jäi varsin pieneen rooliin. Sammalkangas pelasi vain 27 runkosarja- ja yhden playoff-ottelun. Hän voitti kauden päätteeksi Suomenmestaruuden. Heinäkuun 2017 lopulla Sammalkangas ilmoitti omalla Facebook-tilillään lopettaneensa pelaajauransa.

### Maajoukkueura

Sammalkangas pelasi alle 18-vuotiaiden EM-kilpailuissa vuonna 1998, jolloin hän voitti hopeaa. Sammalkangas on toiminut myös Suomen alle 20-vuotiaiden maajoukkueen kapteenina.

Muuta
-----

Sammalkankaan isä Timo pelasi jääkiekkoa Ilveksen junioreissa ja Ruotsin alemmissa sarjoissa. Hänen serkkunsa Markus, Mikko ja Samuli Kankaanperä ovat pelanneet myös SM-liigassa. Heistä Markus johtaa SM-liigan kaikkien aikojen jäähypörssiä.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1997–1998 | Ilves | A-SM | 16 | 1 | 1 | 2 | 22 | – | – | – | – | – |  |  |  |  |  |  | U18-EM | 6 | 1 | 0 | 1 | 8 |
|  | Ilves | SM-liiga | – | – | – | – | – | 3 | 0 | 0 | 0 | 0 |
| 1998–1999 | Ilves | A-SM | 30 | 4 | 7 | 11 | 64 | 9 | 0 | 1 | 1 | 8 |
| 1999–2000 | Ilves | A-SM | 9 | 1 | 2 | 3 | 55 | – | – | – | – | – |  |  |  |  |  |  | JMM | 7 | 0 | 0 | 0 | 35 |
|  | Ilves | SM-liiga | 47 | 0 | 3 | 3 | 56 | 3 | 0 | 0 | 0 | 0 |
| 2000–2001 | Ilves | A-SM | 1 | 0 | 0 | 0 | 0 | – | – | – | – | – |
|  | Ilves | SM-liiga | 54 | 3 | 4 | 7 | 34 | 9 | 1 | 0 | 1 | 4 |
| 2001–2002 | Ässät | SM-liiga | 52 | 5 | 10 | 15 | 70 | – | – | – | – | – |
| 2002–2003 | Ilves | SM-liiga | 51 | 0 | 1 | 1 | 22 | – | – | – | – | – |
| 2003–2004 | Fresno Falcons | ECHL | 70 | 1 | 18 | 19 | 84 | – | – | – | – | – |
| 2004–2005 | Aalborg IK | Tanska | 29 | 2 | 5 | 7 | 46 | 16 | 1 | 1 | 2 | 31 |
| 2005–2006 | Aalborg IK | Tanska | 36 | 4 | 11 | 15 | 65 | 17 | 3 | 6 | 9 | 50 |
| 2006–2007 | Ässät | SM-liiga | 49 | 9 | 4 | 13 | 98 | – | – | – | – | – |
| 2007–2008 | Ässät | SM-liiga | 49 | 1 | 6 | 7 | 42 | – | – | – | – | – |
| 2008–2009 | Ässät | SM-liiga | 55 | 2 | 4 | 6 | 116 | – | – | – | – | – |
| 2009–2010 | LeKi | Mestis | 4 | 0 | 0 | 0 | 6 | – | – | – | – | – |
|  | Ässät | SM-liiga | 24 | 1 | 0 | 1 | 16 | – | – | – | – | – |
| 2010–2011 | Ässät | SM-liiga | 48 | 2 | 6 | 8 | 77 | 6 | 0 | 0 | 0 | 6 |
| 2011–2012 | Ässät | SM-liiga | 55 | 3 | 8 | 11 | 71 | 2 | 0 | 0 | 0 | 27 |
| 2012–2013 | Ässät | SM-liiga | 56 | 1 | 8 | 9 | 38 | 16 | 1 | 1 | 2 | 6 | Kanada-malja |
| 2013–2014 | Ässät | SM-liiga | 24 | 1 | 3 | 4 | 41 | – | – | – | – | – |
| 2014–2015 | Ässät | SM-liiga | 38 | 1 | 2 | 3 | 63 | 2 | 0 | 0 | 0 | 2 |
| 2015–2016 | Ässät | SM-liiga | 42 | 0 | 3 | 3 | 47 | – | – | – | – | – |
| 2016–2017 | Tappara | SM-liiga | 27 | 1 | 2 | 3 | 12 | 1 | 0 | 0 | 0 | 0 | Kanada-malja |
| 16 kautta | yhteensä | SM-liiga | 671 | 30 | 64 | 94 | 803 | 42 | 2 | 1 | 3 | 45 |
| 2 kautta | yhteensä | Tanska | 65 | 6 | 16 | 22 | 111 | 33 | 4 | 7 | 11 | 81 |

Lähteet
-------

* Tapio Sammalkangas The Internet Hockey Databasessa (englanniksi)
* Tapio Sammalkangas *Elite Prospects*. Everysport Media Group AB.  (englanniksi)

### Viitteet

1. ↑  Tapio Sammalkangas – Ilves.com *ilves.com*. Ilves-Hockey Oy.  Arkistoitu 23.8.2014. Viitattu 2.9.2014.
2. 1 2  Sammalkangas palaa Ilvekseen *Jatkoaika.com*.  10.6.2002. Jatkoaika r.y. Viitattu 2.9.2014.
3. 1 2  Hurmerinta, Eero: Sammalkangas lyö hokkarit naulaan *Jatkoaika.com*.  31.7.2017. Jatkoaika r.y. Viitattu 31.7.2017.
4. ↑  Ilves pelaajaesittely *ilves.com*.  22.11.2000. Ilves-Hockey Oy.  Arkistoitu 24.9.2015. Viitattu 2.9.2014.
5. ↑  Tilastot – Liiga *liiga.fi*.  2.11.2000. Jääkiekon SM-liiga Oy. Viitattu 2.9.2014.
6. ↑  Teiskonlahti, Riku: Ilveksen pelaaja-arvostelut 2000–2001 *Jatkoaika.com*.  7.4.2001. Jatkoaika r.y. Viitattu 2.9.2014.
7. 1 2 3 4 5  Tapio Sammalkangas *Elite Prospects*. Everysport Media Group AB.  (englanniksi)
8. ↑  Ässät solmi uusia sopimuksia *Jatkoaika.com*.  2.5.2001. Jatkoaika r.y. Viitattu 2.9.2014.
9. ↑  Ässille miljoonatulos ja kolme pelaajasopimusta *Jatkoaika.com*.  29.6.2006. Jatkoaika r.y. Viitattu 2.9.2014.
10. ↑  Tapio Sammalkangas sopimukseen Ässien kanssa *Jatkoaika.com*.  31.8.2006. Jatkoaika r.y. Viitattu 2.9.2014.
11. ↑  Marko Kivenmäelle pitkä jatkosopimus *Jatkoaika.com*.  31.1.2007. Jatkoaika r.y. Viitattu 2.9.2014.
12. ↑  Juhlakauden ässämiehet syynissä  12.3.2008. Jatkoaika.com. Viitattu 2.9.2014.
13. ↑  Plus-miinus liigakarsinnassa 08–09 – Liiga *liiga.fi*. Jääkiekon SM-liiga Oy. Viitattu 2.9.2014.
14. ↑  Sammalkangas avaa kautensa LeKissä *Jatkoaika.com*.  28.12.2009. Jatkoaika r.y. Viitattu 2.9.2014.
15. ↑  Ässille sopimuksia *Jatkoaika.com*.  21.12.2011. Jatkoaika r.y. Viitattu 2.9.2014.
16. ↑  Kallioniemi, Esko: Ässien pelaaja-arvostelut 2013-2014 *Jatkoaika.com*.  6.4.2014. Jatkoaika r.y. Viitattu 2.9.2014.
17. ↑  Ässille jatkosopimuksia *Jatkoaika.com*.  5.9.2013. Jatkoaika r.y. Viitattu 2.9.2014.
18. ↑  Kallioniemi, Esko: Viimeinen kuulutus ässämestarien lähtöön *Jatkoaika.com*.  10.3.2016. Jatkoaika r.y. Viitattu 10.3.2016.
19. ↑  Kallioniemi, Esko: Ässäkonkarien jäähyväiset: "Muistot vilisivät silmissä" *Jatkoaika.com*.  10.3.2016. Jatkoaika r.y. Viitattu 10.3.2016.
20. ↑  Tappara julkisti uusia hankintoja – Nurmi ja Rantakari kovimmat nimet *Jatkoaika.com*.  12.5.2016. Jatkoaika r.y. Viitattu 12.5.2016.
21. ↑  Puomila, Paavo: HAASTATTELUT – 22.11.2000 Tapio Sammalkangas *ilves.com*.  22.11.2000. Ilves-Hockey Oy.  Arkistoitu 22.8.2014. Viitattu 2.9.2014.